На основу члана 68. Статута општине Нова Варош ("Службени лист општине Нова Варош", бр.4/2019 и 4/2020), разматрајући захтева ПТР ,,АВДИЋ,, из Нове Вароши, за смањење месечног закупа за 50%, на период од 12 месеци, пословног простора у згради ,,Инове,, на Кокином Броду, Општинско веће на седници одржаној 14.08.2024.године, донело је

**З А К Љ У Ч А К**

**НЕ МОЖЕ СЕ** удовољити захтеву ПТР ,,АВДИЋ,, из Нове Вароши за смањење месечног закупа за 50%, на период од 12 месеци, пословног простора у згради ,,Инове,, на Кокином Броду.

Услови лицитације су били јасно прецизирани важећим законским прописима:

Чланом 34. Закона о јавној својини („Сл.гл.РС“, бр.72/11, 88/2013, 105/2014, 104/16, 108/16, 113/17, 95/2018 и 153/20), прописано је да се ствари у јавној својини могу дати у закуп, полазећи од тржишне висине закупнине за одређену врсту ствари, у поступку јавног надметања, односно прикупљањем писмених понуда.

Чланом 26. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гласник РС“,бр.16/18,79/2023), предвиђено је да Учесник поступка јавног надметања, односно прикупљања писмених понуда који је одређен за најповољнијег понуђача потписује изјаву о висини понуђене накнаде коју је дужан да уплати у року утврђеном огласом.

Из изнетог, свако накнадно одступање, односно кориговање излицитиране цене закупа, би представљало дискриминацију других учесника.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-61/18/2024-03 од 14.08.2024.године**

**ПРЕДСЕДНИК**

**Општинског већа**

**Бранко Бјелић**