На основу члана 95. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 22. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), Општинско веће општине Општине Нова Варош, нља седници одржаној дана 14.08.2024.године, донело је

**Р Е Ш Е Њ Е**

**о именовању конкурсне комисије за спровођење јавног конкурса**

I Именује се Конкурсна комисија (у даљем тексту: Комисија) за спровођење јавног конкурса за попуњавање положаја:

**Начелник Општинске управе Нова Варош**

II Комисија се именује у следећем саставу:

1) Љубица Гордић - ВСС дипломирани правник, службеник на пословима УЉР, председник Комисије ;

2) Мерхила Дивац - ВСС дипломирани правник, члан Комисије

3) Љубенко Вјетровић, ВШС, члан Општинског већа, у звању економиста, члан Комисије

***О б р а з л о ж е њ е***

Решењем о попуњавању положаја начелника Општинске управе јавним конкурсом број 06-61/3-3/2024-03 од 14.08.2024.године, покренут је поступак попуњавања положаја у I групи, начелник општинске управе Нова Варош, предвиђеног у члану 25. Одељак “начелник општинске управе“, под редним бројем 1 у Правилнику о организацији и систематизацији радних места у Општинској управи Нова Варош и Општинском правобранилаштву општине Нова Варош, („Службени лист Општине Нова Вариш“ бр.15/22, 23/22, 3/23 и 13 /23).

Чланом 95. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23), прописано је да пре оглашавања јавног конкурса за попуњавање положаја Веће образује конкурсну комисију.

Чланом 96. став 1. истог Закона прописано је да изборни поступак за попуњавање положаја спроводи конкурсна Комисија од најмање три члана.

Чаном 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), регулисано је ако се положај попуњава у јединици локалне самоуправе председника и чланове комисије именује решењем Општинско веће.

Истим чланом Уредбе је регулисано да најмање један члан комисије се одређује из реда чланова већа, један члан је службеник који обавља послове из области управљања љјудским реурсима и један члан комисије може да буде изабрано, именовано, постављено лице или државни службеник или друго лице које поседује стручна знања у области у којој се обављају послови радног места које се попуњава.

У складу са напред наведеним одлучено је као у диспозитиву решења.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-61/3-4/2024-03 од 14.08.2024.године**

**ПРЕДСЕДНИК**

**Општинског већа**

**Бранко Бјелић**