На основу члана 46. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон), члана 29. став 7. Уредбе о капиталним пројектима („Службени гласник РС”, број 79/2023), члана 68. Статута Општине Нова Варош("Сл.лист општине Нова Варош“ бр. 4/2019 и 4/2020), Општинско веће општине Нова Варош, на седници одржаној дана 14.08.2024. године, донело је:

**Р Е Ш Е Њ Е**

**о образовању Комисије за капиталне инвестиције општине Нова Варош**

**I**

**ОБРАЗУЈЕ СЕ** Комисија за капиталне инвестиције општине Нова Варош за локалне капиталне пројекте који се финансирају или суфинансирају из буџета општине Нова Варош и чији процењени трошкови износе преко 2. 000. 000 еура и динарској противвредности у складу са одредбама Уредбе о капиталним пројектима („Службени гласник РС“, број 79/2023) у даљем тексту Комисија, коју чине:

* Радосав Васиљевић, председник Скупштине општине Нова Варош,
* Бранко Бјелић, председник општине Нова Варош,
* Ружа Mатовић, начелник Општинске управе општине Нова Варош

**II**

Комисија у циљу делотворног и ефикасног управљања јавним средствима ће у погледу припреме, оцене, процене спремности и одабира локалних пројеката, праћења реализација, извештавања о учинку и вредновању свих позитивних и негативних ефеката капиталних пројеката обављати послове и надлежности Комисије утврђене Уредбом о капиталним пројектима, осим оне послове и надлежности за које је одредбама ове уредбе изричито прописано да их обавља искључиво Комисија за капиталне инвестиције образоване Одлуком Владе Републике Србије.

Комисија доноси Пословник о раду којим ближе уређује начин свог рада и одлучивања.

**III**

Административне и стручно техничке послове Комисије из тачке I овог Решења, обављаће Одељење за финансије и привреду Општинске управе општине Нова Варош у сарадњи са Одељењима за урбанизам, имовинско-правне, комуналне и грађевинске послове Општинске управе општинеНова Варош.

**IV**

Решење ступа на снагу даном доношења и објавиће се на званичном сајту општине Нова Варош.

**V**

Решење доставити члановима комисије.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ: 06-61/14/2024-03 од 14.08.2024.године.**

**П Р Е Д С Е Д Н И К**

**Општинског Већа**

**Бранко Бјелић**

**\_\_\_\_\_\_\_\_\_\_\_\_\_\_\_\_\_**

**О б р а з л о ж е њ е**

Правни основ за доношење овог решења садржан је у члану 46. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон),члана 29. став 7. Уредбе о капиталним пројектима („Службени гласник РС”, број 79/2023), члана 68. Статута Општине Нова Варош ("Сл.гласник општине Нова Варош, бр. 4/19 и 4/2020").

Одредбама члана 20. став. 5 Уредбе прописано је да локалну комисију за капиталне инвестиције образује јединица локалне самоуправе за локалне капиталне пројекте из члана 4. став 4. тачке 3. Уредбе о капиталним пројектима коју чине председник Скупштине општине, председник општине и начелник Општинске управе.

Одредбама члана 29. став 7. Уредбе о капиталним пројектима прописано је да локална комисија за капиталне инвестиције обавља послове и надлежности комисије за капиталне инвестиције утвђене овом Уредбом осим оне послове и надлежности за које је одредбама ове Уредбе изричито прописано где их обавља искључиво Комисија за капиталне инвестице образоване Одлуком Владе РС.

Одредбом члана 34. Уредбе прописано је да је јединица локалне самоуправе дужна да образује локалну комисију за капиталне инвестиције из члана 29. став 5. ове Уредбе и да о томе обавести Министарство финансије, без обира на чињеницу да ли у моменту образовања комисије спроводи локалне капиталне пројекте дефинисане Уредбом.

Комисија представља стално радно тело јединице локалне самоуправе које сагледава и анализира локалне капиталне пројекте и одлучује о њиховом финансирању из средстава буџета општине Нова Варош.

Сходно томе предлаже се доношење овог Решења у циљу испуњења законских обавеза прописаних Уредбом.