На основу члана 95. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 3.става 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), члана 68. и члана 86. Статута општине Нова Варош („Службени лист општине Нова Варош“ број 4/19 и 4/20) Општинско веће Општине Нова Варош, на седници одржаној 14.08.2024. године донело је

**РЕШЕЊЕ**

**о попуњавању положаја начелника Општинске управе Нова Варош**

1. Попуњава се  радно место положај у I групи – начелник у Општинској управи Општине Нова Варош, предвиђено у члану 25. Одељак “начелник општинске управе“, под редним бројем 1. у Правилнику о организацији и систематизацији радних места у Општинској управи Нова Варош и Општинском правобранилаштву општине Нова Варош, („Службени лист Општине Нова Вариш“ бр.15/22, 23/22, 3/23 и 13 /23) .

2. Радно место - положај наведено у тачки 1. овог диспозитива попуниће се путем ЈАВНОГ конкурса.

***О б р а з л о ж е њ е***

Законом о запосленима у аутономним покрајинама и јединицама локалне самоуправе, чланом 79. став 1. прописано је да радно место може да се попуни када се испуне два услова: да је радно место предвиђено Правилником и да се његово попуњавање предвиђено Кадровским планом за текућу годину.

Положај из тачке 1. диспозитива овог решења предвиђен је Правилником о организацији и систематизацији радних места у Општинској управи Нова Варош и Општинском правобранилаштву општине Нова Варош, („Службени лист Општине Нова Вариш“ бр.15/22, 23/22, 3/23 и 13 /23). Попуњавање наведеног положаја је предвиђено Кадровским планом за Општинску управу и Општинско правобранилаштво општине Нова Варош за 2024. Годину („Службени лист општине Нова Варош”, број 12-1/23), чиме су испуњени услови из члана 79. Закона о запосленима у аутономним покрајинама и јединицама локалне самоуправе.

Чланом 95. Закона о запосленима у аутономним покрајинама и јединицама локалне самоуправе. („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23), прописано је да Општинско веће поставља и разрешава начелника Општинске управе.

Чаном 86. Статута општине Нова Варош („Службени лист општине Нова Варош“ број 4/19 и 4/20) прописано је да начелника Општинске управе поставља Општинско веће, на основу јавног огласа, на пет година..

Чланом 3.става 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), прописано је да решење о попуњавању положаја доноси орган надлежан за постављање лица на положај.

Решењем Општинског већа број: 06-61/3-1/2024-03 од 14.08.2024. године, разрешен је начелник Општинске управе Нова Варош, тако да је положај начелника непопуњен и неопходно је спровести јавни конкурс за попуњавање истог.

На основу предње наведеног одлучено је као у диспозитиву решења.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-61/3-3/2024-03 од 14.08.2024.године**

**ПРЕДСЕДНИК**

**Општинског већа**

**Бранко Бјелић**